ขอสอบถามคุณค่ะดิฉันกินยาคุม28เม็ดเป็นแผงแรก กินมาจนถึงเม็ดที่23 แล้วเกิดมีเพศสัมพันธ์กับแฟนแบบหลั่งใน จะมีโอกาสท้องไหมคะ ตอนนี้กังวลมากคะกลัวท้อง เพราะพึ่งเคยรับประทานยาคุมเป็นครั้งแรก ปกติฉีดยาคุมค่ะ
สวัสดีค่ะ หากที่ผ่านมา ทานยาคุมกำเนิดได้อย่างถูกต้อง โดยทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยายังไม่หมดอายุหรือเสื่อมสภาพ ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ไม่ว่าจะกำลังทานยาเม็ดใดอยู่ก็ตามค่ะ รวมถึงช่วงที่ทานเม็ดแป้งด้วย อย่างไรก็ตาม ในช่วงที่กำลังทานเม็ดแป้งนี้ ประจำเดือนควรจะมา หากประจำเดือนไม่มา ก็ควรตรวจหาการตั้งครรภ์ก่อนเริ่มทานยาแผงใหม่ด้วยค่ะ